PÁLYÁZATI KIÍRÁS – A02

**Érvényes:** 2025.05.12.-2025.05.27.

Az **Esztergomi Piac** (2500 Esztergom, Simor János utca 26-32., 19381 helyrajzi számú a továbbiakban: Piac) pályázatot ír ki a természetben 2500 Esztergom, Simor János utca 26-32. szám alatt található, **„A” épület/ A02 számú 26 m2** alapterületű üzlethelyiség (a továbbiakban bérlemény) – az eredményes pályáztatási eljárás után megkötésre kerülő, legfeljebb három plusz két (3+2) éves határozott időre szóló bérleti szerződésben (a továbbiakban: bérleti szerződés) foglalt tartalom és feltételek szerinti – üzemeltetésre.

**A bérleményben értékesíthető termékek köre:** virág - ajándék

**A Piac nyitvatartási ideje:** hétfő: zárva, kedd-péntek: 7.00-15.00, szombat: 7.00-13.00, vasárnap: tematikusan nyitva.
A pályázó üzlet nyitvatartási idejének igazodnia kell a Piac nyitvatartási idejéhez.

**A bérbeadás kezdete:** A bérleti szerződés aláírását követően.

**A bérleti díj alsó határa:** 3 040 Ft/m2/hó + ÁFA

**Kaució:** 3 havi bérleti díjnak megfelelő összeg.

Az üzlethelyiségekben közüzemi díjak, mint a víz- és áramfogyasztás költségét a bérlőknek a felszerelt mérőórák szerint kell megfizetniük.

A pályázatot az a pályázó nyeri meg, aki a pályázati feltételeknek megfelel és a legmagasabb bérleti díj fizetésére tesz ajánlatot.

Azonos feltételek és összegű vállalások mellett a pályázat kiíró fenntartja magának a jogot a pályázat kiírása után, hogy versenytárgyalást folytasson.

Az üzletben folytatott kereskedelmi tevékenység és értékesíthető áruk köre megfogalmazásra kerül.

Az üzlethelyiség a pályázatban megjelölt céltól eltérően nem használható.

**A pályázat elbírálás szempontjai:**

1. Vállalkozó szakmai tevékenységének, szakmai múltjának részletes bemutatása és tervezett termékkínálati kör leírása: maximum 60 pont.
2. A megajánlott nettó ár: 3.040 Ft/m2/hó + ÁFA: maximum + 40 pont

**Pályázni jogosultak köre:**

Pályázati ajánlatot olyan, a tevékenység folytatására jogosult jogi személy nyújthat be, akinek a pályázat benyújtásakor a Nemzeti Adó- és Vámhivatallal szemben lejárt esedékességű köztartozása, illetőleg Esztergom Megyei Jogú Város Önkormányzatával szemben tartozása nem áll fenn.

**A pályázatnak tartalmaznia kell:**

-              a pályázó nevét, címét, adószámát, cégjegyzékszámát, egyéb elérhetőségét (telefonszám, e-mail),

- a pályázó szakmai bemutatkozását, az árusítani kívánt árucsoportok felsorolását,

-              nyilatkozatát arról, hogy a pályázati feltételeket elfogadja,

-              a pályázathoz csatolni kell az üzlet működtetésére jogosító okiratokat (cégbejegyzésről szóló végzés 15 napnál nem régebbi cégkivonat (vállalkozói igazolvány))

-              0-s jelű NAV igazolás

-              a pályázati biztosíték befizetését igazoló dokumentum hiteles másolatát.

A szerződést biztosító mellékkötelezettséggé átalakuló pályázati biztosíték összege: 3 havi bérleti díj + ÁFA összege (Számlatulajdonos: Esztergomi Turisztikai Nonprofit Kft., Számlavezető bank: OTP Bank Nyrt, Számlaszám: HU76 11740054 24065670 00000000). Közleményben fel kell tüntetni a pályázó cég nevét, valamint a pályázni kívánt bérlemény azonosítóját.

Sikertelen pályázati részvétel esetén, 8 napon belül teljes összegű visszautalásra jogosult.

Pályázók részére személyes bejárási lehetőséget 1 munkanapon belül biztosítunk.

A leendő Bérlő a pályázati kiírásban rögzített tevékenységét a bérleményben a jogszabályok és hatósági előírások által megkívánt, tevékenysége gyakorlására irányuló engedély(ek) birtokában kezdheti meg, amely engedély(ek) beszerzéséről saját költségére és felelősségére köteles gondoskodni.

A leendő Bérlő az üzlethelyiségben a tevékenysége gyakorlásához szükséges bárminemű építési munkálatot (felújítás, kialakítás, átalakítás stb.) kizárólag az illetékes szakhatósággal és a Piaccal történő előzetes egyeztetés alapján, az üzemeltető Esztergomi Turisztikai Nonprofit Kft. ügyvezetőjének előzetes írásbeli engedélyének birtokában, saját költségére és felelősségére a Piac által kijelölt vagy a Piac által előzetesen írásban jóváhagyott vállalkozóval jogosult végeztetni. A bérlő tudomásul veszi, hogy az általa tervezett építési munkálatok engedélyezésének akadályát képezhetik a fentiekben körülírt, a Piacon elvégzett felújítási munkálatokkal összefüggésben érvényesíteni szükséges jótállási, szavatossági igények, illetőleg a jótállás, szavatosság teljesíthetősége, a bérlői munkálatok elvégeztetésével együtt járó esetleges garanciavesztés lehetősége.

A Bérlő által elvégzett építési munkálatokra vonatkozó dokumentációt a Bérlő a Piac részére köteles átadni.

A leendő Bérlő – amennyiben élt a bérlemény átalakításának jogával – a saját költségén elvégzett építési munkák ellenértékére a bérleti szerződés és jogviszony megszűnésekor sem tarthat igényt.

Tekintettel arra, hogy a Piac megépítése a Terület- és Településfejlesztési Operatív Program (a továbbiakban: TOP) keretében nyújtott támogatásból (TOP-1.1.3-16-KO1-2017-00001) valósul meg, amennyiben a bérlő bérleti jogviszonya a fenntartási időszak ideje alatt szűnik meg, a bérbeadó követelheti az üzlethelyiség helyreállítását/visszaállítását a bérlő saját költségére.

**A pályázatot zárt borítékban az alábbi címre kell elküldeni:**

személyesen: Esztergomi Piac – Üzemeltetési Iroda, 2500 Esztergom, Simor János utca 26-32.

postai úton: Esztergomi Turisztikai Nonprofit Kft., 2500 Esztergom, Széchényi tér 1.

**Beérkezési határidő: 2025. május 27. 12 óra**

**Pályázati eredmény közzététele: 2025. május 28.**

Hiánypótlás beküldésére az értesítéstől számított további 3 munkanap áll rendelkezésre.

Pályázattal kapcsolatban felmerülő kérdések esetén kapcsolattartó:

Ligeti Martina, Tel: 06307226664, e-mail: ligeti.martina@visitesztergom.hu